《和叶枢相送芍药二首 其一》
宋代·胡澄

开迟依旧占芳辰，不怕群花笑后陈。四月明朝才是夏，千葩夭艳尚含春。

传闻胜赏联枢节，总有新诗泣鬼神。三十年前旧交友，白头谁复叹如新。

作者简介：胡澄，字清卿，浮梁（今江西景德镇浮梁镇）人。徽宗政和八年（一一一八）进士。光宗绍熙间知邵州（《宋会要辑稿》职官七三之一六）。宁宗嘉泰三年（一二○三）知衡州，开禧元年（一二○五）奉祠。嘉定中知处州。事见清道光《浮梁县志》卷一一。今录诗二首。